Wladyslaw Szpilman

Wladyslaw „Wladek“ Szpilman (* 5. december 1911, Sosnowiec, Poľsko – † 6. júl 2000, Varšava) bol poľský pianista a hudobný skladateľ židovského pôvodu.

Tvorba 
Okrem iného je známy aj ako autor autobiografického diela Pianista vydaného v roku 1946 pod pôvodným názvom Smrť mesta, kde opisuje svoje osobné tragické zážitky z holokaustu v Poľsku počas 2. svetovej vojny vo Varšavskom gete. Píše aj svoje osobné svedectvá o zničení mesta Varšava počas Varšavského povstania. Podľa tejto knihy bol v roku 2002 natočený aj film Pianista režiséra Romana Polańskeho, ktorý získal troch Oscarov a jednu Zlatú palmu na festivale v Cannes.

Život 

Prakticky celý svoj aktívny umelecký život pôsobil ako pianista v poľskom rozhlase. V roku 1998 ho poľský prezident vyznamenal Radom Polonia Restituta.

Kniha 
Szpilman, W; Stachova, H.: Pianista. Praha: Academia, 2004; ISBN 8020011188

Pozri aj 
 Pianista (film)
 Pianista (kniha)

Narodenia v 1911
Úmrtia v 2000
Poľskí spisovatelia
Poľskí klaviristi
Poľskí hudobní skladatelia
Poľské osobnosti židovského pôvodu
Spisovatelia židovského pôvodu
Klaviristi židovského pôvodu
Hudobní skladatelia židovského pôvodu
Preživší holokaust